APROBACIÓN DEFINITIVA DO REGULAMENTO DO CONSELLO MUNICIPAL DA MULLER
ADMINISTRACIÓN LOCAL — Municipal — Lalín (Ordenanzas e Regulamentos, 09/10/2020)

Na sesión ordinaria celebrada polo Pleno da Corporación Municipal o día 31 de xullo de 2020, adoptouse, o seguinte ACORDO: O Pleno da Corporación do Concello de Lalín, na sesión ordinaria celebrada o día 28 de febreiro de 2020, acordou aprobar inicialmente o Regulamento do Consello Municipal da muller do Concello de Lalín. Con data 23 de abril de 2020 insertouse anuncio da citada aprobación inicial no Boletín Oficial da Provincia de Pontevedra quedando exposto ao público por un período de 30 días. Finalizado dito prazo o día 13 de xullo de 2020 (despois de terse iniciado o cómputo do mesmo o día 1 de xuño debido a declaración do estado de alarma), presentouse escrito de alegacións por parte da asociación Azos Feministas. Consta no expediente informe da asesora xurídica do Centro de Información ás Mulleres sobre as alegacións presentadas no que se conclúe a desestimación das mesmas. O Pleno da Corporación Municipal ACORDOU: Primeiro: Aprobar o informe emitido pola asesora xurídica do Centro de Información ás Mulleres e desestimar as alegacións presentadas durante o período de exposición pública pola asociación Azos Feministas. Segundo: Aprobar definitivamente o Regulamento do Consello Municipal da Muller nos mesmos termos da aprobación inicial. Terceiro: Dispoñer a publicación íntegra do texto aprobado definitivamente no Boletín Oficial da Provincia de Pontevedra a efectos da súa entrada en vigor. De conformidade co disposto no art.70.2 da Lei 7/1985, a continuación procédese á publicación do texto íntegro da norma definitivamente aprobada. O artigo 14 da Constitución Española de 6 de decembro de 1978 establece que.” os españois son iguais ante a lei, sen que poida prevalecer discriminación algunha por razóns de. sexo…, ou calqueira outra condición ou circunstancia persoal ou social, e no seu artigo 9.2 dispón que….” corresponde aos poderes públicos promover as condicións para que a liberdade e a igualdade do individuo e dos grupos en que se integran sexan reais e efectivas, remover os obstaculos que impidan ou dificulten a súa plenitude e facilitar a participación de tódolos cidadáns na vida política, económica, cultural e social.” No ámbito autonómico o Estatuto de Autonomía de Galicia establece no seu artigo 4.2 que corresponde aos poderes públicos de Galicia promover as condicións para que a liberdade e a igualdade do individuo e dos grupos en que se integran sexan reais e efectivas, remover os obstáculos que impidan ou dificulten a súa plenitude e facilitar a participación de todos os galegos na vida política, económica, cultural e social. O Decreto lexislativo 2/2015, do 12 de febreiro, polo que se aproba o texto refundido das disposicións legais da Comunidade Autónoma de Galicia en materia de igualdade establece no artigo primeiro o compromiso da Comunidade Autónoma de Galicia na eliminación da discriminación entre mulleres e homes e na promoción da igualdade e atribúelle a maior efectividade posible, no seu eido de competencias, ao principio constitucional de igualdade de oportunidades entre as persoas de ambos os sexos, de conformidade coas obrigas impostas aos poderes públicos de Galicia no artigo 4 da Lei orgánica 1/1981, do 6 de abril, do Estatuto de autonomía para Galicia, entre as que figura a de promover as condicións para que a liberdade e a igualdade da persoa e dos grupos en que se integra sexan reais e efectivas, así como remover os atrancos que impidan ou dificulten a súa plenitude. Segundo a Carta Europea para a Igualdade de mulleres e homes na vida local (2006) “As autoridades locais e rexionais, que son as esferas de goberno máis próximas á poboación, representan os niveis de intervención máis adecuados para combater a persistencia e a reproducción das desigualdades e para promover unha sociedade verdadeiramente igualitaria”. A Lei 7/1985, do 2 de abril, Reguladora das Bases de Réxime Local, refírese aos municipios como canles inmediatas de participación cidadá nos asuntos públicos. A referida norma no seu artigo 25.1 dispón que “O Municipio, para a xestión dos seus intereses e no ámbito das súas competencias, pode promover toda clase de actividades e prestar cantos servizos públicos contribúan a satisfacer as necesidades e aspiracións da comunidade veciñal.” Este mesmo referente normativo nos seus artigos 69 a 72 establece os mecanismos a través dos cales facer efectivo o dereito de participación de toda a cidadanía na vida local. Deste xeito o artigo 70 bis (engadido pola Lei 57/2003, de 16 de decembro, de medidas para a modernización do goberno local) establece que os Concellos deberán establecer e regular en normas de carácter orgánico, procedementos e órganos axeitados, para a efectiva participación dos veciños e veciñas nos asuntos da vida pública local. Pola súa parte a Lei 5/1997, de 22 de xullo, de Administración Local de Galicia, no artigo 71 precisa: “1. Así mesmo, por acordo do Pleno e en municipios con máis de 20.000 habitantes, poderán crearse órganos de participación sectorial en relación cos ámbitos de actuación pública municipal que pola súa natureza o permitan, coa finalidade de integrar a participación da cidadanía e das súas asociacións nos asuntos municipais” A participación das mulleres na toma de decisións continúa sendo un reto e un elemento que supón constancia e garantía do bo desenvolvemento do estado democrático. Por iso seguen a ser necesarias as políticas de acción positiva destinadas a establecer a igualdade de oportunidades de feito, por medio de medidas que permitan corrixir as discriminacións existentes. Desta maneira, faise imprescindible a existencia dun órgano que articule a devandita participación no ámbito local, como é o Consello Municipal da Muller, para propiciar así a integración da igualdade de oportunidades nas políticas e prácticas cotiás do goberno local, así como a comunicación con outros organismos públicos e/ou privados. E asemade, traballando pola eliminación dos desequilibrios e desigualdades existentes na nosa sociedade e involucrando nisto tanto as mulleres como os homes do noso municipio, co fin de rematar con calquera tipo de discriminación por razón de sexo no Concello de Lalín. O Consello Municipal da Muller é un organo colexiado de participación de natureza consultiva, informativa e asesora no ámbito municipal, cuxa finalidade é a de fomentar e facilitar a participación das mulleres empadronadas no municipio e as asociacións ou daquelas organizacións que teñán entre os seus fins traballar en prol da igualdade nas políticas públicas municipais, impulsando a igualdade efectiva entre homes e mulleres no Concello de Lalín, e a loita contra a violencia machista ou por causas de xénero e facilitar o acceso e intercambio de información entre o movemento asociativo das mulleres e o Concello de Lalín. O ámbito de actuación deste Consello será coincidente co límite territorial e competencial municipal, e sempre referido a igualdade de oportunidades entre homes e mulleres e a loita contra a violencia machista ou por causas de xénero. Sen prexuízo da súa independencia funcional, o Consello Municipal da Muller intégrase na Concellería de Política Social que lle proporcionará a través do Centro de Información ás Mulleres apoio técnico e a estrutura necesaria para o seu funcionamento. Serán funcións do Consello Municipal da Muller: O Concello facilitará e garantirá as medidas axeitadas para o cumprimento destas funcións. Estas funcións exerceranse mediante a emisión de informes ou propostas. Os informes e propostas non terán carácter vinculante para os órganos municipais. O Consello Municipal da Muller estará integrado por: O consello Municipal da Muller do Concello de Lalín contará cos seguinte órganos: Asumirá as seguintes funcións: Asumirá as seguintes funcións: É o órgano ao que lle compete a xestión administrativa e técnica das actas do Pleno. Asistirá ás sesións con voz pero sen voto e asumirá as seguintes funcións: O Pleno é o órgano superior do C. M. M e estará integrado pola totalidade das/dos súas compoñentes. Ao Pleno do Consello compétenlle as seguintes funcións: Para a súa constitución necesitarase que asistan a maioría absoluta das/ dos integrantes. Se en primeira convocatoria non existira o quórum necesario, entenderase constituida a sesión, automáticamente, trinta minutos despois, sendo válida a súa constitución en segunda convocatoria ca asistencia da terceira parte das/dos seus integrantes. Tanto en primeira como en segunda convocatoria requírese a asistencia da Presidenta e da Secretaria ou de quenes legalmente as sustitúan. Será convocado pola Presidenta: O voto no Pleno do Consello será persoal e indelegable. Pódense formular votos particulares. Os posicionamentos e pronunciamentos pódense limitar a mostrar a súa conformidade ou desconformidade coas propostas sometidas a debate ou formular alternativas. Teñen dereito a votar as persoas que ostenten a calidade de persoa integrante do Consello. A Presidencia pode solicitar a presenza do persoal técnico ou persoal experto nas materias e asuntos que se traten na sesión do órgano correspondente, de recoñecida profesionalidade ou coñecementos específicos e exhaustivos, ou de persoas representativas de entidades ou colectivos sociais afectados por algún problema ou cuestión, que disporán de voz, pero non de voto para expoñer opinións, presentar cuestións e/ou aclaracións. A ausencia dunha representante, unha vez iniciada a deliberación, equivale, a efectos da votación correspondente, á abstención. Nas sesións os acordos serán adoptados, como regra xeral, por maioría simple e votación ordinaria. En caso de empate, efectuarase outra nova votación e de persistir decidirá o voto de calidade da Presidenta. As actas terán carácter de documento público. As persoas integrantes do CMM terán un mandato de representación coincidente co mandato da Corporación Municipal. No caso de producirse algunha vacante por renuncia ou calquera outra causa, proveerase no prazo máximo dun mes. Cando cese o mandato da Corporación Municipal, cesará automáticamente todo o Consello, que se constituirá novamente no prazo máximo de tres meses, a partir do nomeamento dos novos/as representantes municipais no mesmo. En todo o non previsto no presente Regulamento, estarase ó disposto na normativa de réxime local e demáis disposicións legais. O presente regulamento está suxeito a modificacións, ben pola propia evolución do corpo social, da estrutura organizativa do propio Concello, e pola adecuación ao marco normativo dinámico e cambiante en materia de xénero e igualdade, e o Pleno do Concello será quen de adoptar o acordo correspondente a proposta do Pleno do Consello Municipal da Muller. O presente Regulamento, unha vez aprobado definitivamente polo Pleno da Corporación Municipal, entrará en vigor aos quince días da súa publicación no Boletín Oficial da Provincia. Lalín 15 de xaneiro de 2020 A Concelleira de Política Social.